

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.jūlijā Nr.325

(protokols Nr.8, 53.p)

**Par 2019.gada 23.maija saistošo noteikumu Nr. 8 /2019 “Decentralizēto kanalizācijas pakalpojumu sniegšanas un uzskaites kārtība Priekuļu novadā” precizēšanu**

Priekuļu novada dome izskata Vides aizsardzības un reģionālās attīstības ministrijas (Turpmāk tekstā – ministrija) 01.07.2019.gada atzinumu (Reģ.nr. 1-18/6289) par Priekuļu novada domes saistošajiem noteikumiem Nr. 8/2019 “Decentralizēto kanalizācijas pakalpojumu sniegšanas un uzskaites kārtība Priekuļu novadā” - turpmāk Saistošie noteikumi.

Izvērtējot domes rīcībā esošo informāciju, konstatēts, ka ministrija rekomendē precizēt un papildināt Saistošajos noteikumus.

Izvērtējot domes rīcībā esošo informāciju, un pamatojoties uz likuma "[Par pašvaldībām](https://likumi.lv/ta/id/57255-par-pasvaldibam)" [45.panta](https://likumi.lv/ta/id/57255-par-pasvaldibam#p45) ceturto daļu, ievērojot Vides aizsardzības un reģionālās attīstības ministrijas 2019.gada 1. jūlija atzinumu Nr. 1-18/6289 par Priekuļu novada domes saistošajiem noteikumiem Nr.8/2019 “Decentralizēto kanalizācijas pakalpojumu sniegšanas un uzskaites kārtība Priekuļu novadā” atklāti balsojot, ar balsīm PAR - 12 (Elīna Stapulone, Juris Sukaruks, Baiba Karlsberga, Aivars Tīdemanis, Dace Kalniņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova), PRET – nav, ATTURAS – nav, Priekuļu novada dome **nolemj:**

1. Veikt šādus precizējumus 2019.gada 23. maija Priekuļu novada domes saistošajos noteikumos Nr. 8/2019 “Decentralizēto kanalizācijas pakalpojumu sniegšanas un uzskaites kārtība Priekuļu novadā”:
   1. Saistošo noteikumu 1. punktu izteikt šādā redakcijā:

“1.Saistošie noteikumi nosaka:

* 1. Priekuļu novada administratīvajā teritorijā notekūdeņu apsaimniekošanas prasības nekustamā īpašuma īpašnieka vai valdītāja (turpmāk – Īpašnieks) īpašumā esošajās notekūdeņu kanalizācijas sistēmās, kuras nav pievienotas sabiedrisko ūdenssaimniecības pakalpojumu sniedzēja centralizētajai kanalizācijas sistēmai (turpmāk – Decentralizētas kanalizācijas sistēmas);
  2. pašvaldības kompetenci Decentralizētas kanalizācijas pakalpojumu sniegšanas un uzskaites kārtību;
  3. minimālo biežumu notekūdeņu un nosēdumu izvešanai no decentralizētajām kanalizācijas sistēmām;
  4. prasību minimumu asenizatoriem;
  5. asenizatoru reģistrācijas kārtību;
  6. decentralizēto kanalizācijas sistēmu reģistrācijas kārtību;
  7. decentralizēto kanalizācijas pakalpojumu sniegšanas un uzskaites kārtību;
  8. decentralizēto kanalizācijas sistēmu īpašnieku un valdītāju pienākumus;
  9. atbildību par saistošo noteikumu pārkāpumiem.”
  10. Saistošo noteikumu 4.1. punktu izteikt šādā redakcijā:

“4.1.apkopo informāciju par plānoto Decentralizētas kanalizācijas sistēmu pieslēgšanu centralizētiem notekūdeņu novadīšanas tīkliem.”

* 1. Saistošo noteikumu 10.5. punktā izsvītrot 10.5.2. un 10.5.3. apakšpunktu un izteikt to šādā redakcijā:

“10.5.viena mēneša laikā pēc tehniskās apkopes veikšanas iesniegt Pārzinim apkopes veicēja rakstveida apliecinājuma kopiju par veikto Decentralizētas kanalizācijas sistēmas tehnisko apkopi, par tās tehnisko stāvokli un turpmākajiem norādījumiem tās ekspluatācijai, ja Īpašumā tiek ekspluatēti rūpnieciski izgatavotas notekūdeņu attīrīšanas iekārtas, kas attīrītos notekūdeņus novada vidē, un to kopējā jauda ir mazāka par 5 m3 diennaktī.”

* 1. Saistošo noteikumu 10.6. punktu izteikt šādā redakcijā:

“10.6. pēc pieprasījuma iesniegt Pārzinim decentralizēto kanalizācijas pakalpojumu saņemšanas pierādošas dokumentācijas apliecinātas kopijas. Par dokumentāciju var kalpot līgums par Decentralizētas kanalizācijas sistēmās uzkrāto notekūdeņu un nosēdumu nodošanu attīrīšanai vai decentralizēto kanalizācijas pakalpojuma saņemšanas darījuma apliecinošs attaisnojuma dokuments, kurā norādīta pakalpojuma sniegšanas adrese, dati par savākto notekūdeņu daudzumu, darījuma (pakalpojuma) summa, pakalpojumu sniegšanas datums un pakalpojumu sniedzēja rekvizīti.”

* 1. Saistošo noteikumu 14.2. un 14.3. punktu izteikt šādā redakcijā:

“14.2. ja Īpašnieks izmanto lokālu ūdens iegūšanas iekārtu, tā var tikt aprīkota ar ūdens patēriņa skaitītāju novadīto notekūdeņu daudzuma noteikšanai, un Decentralizētas kanalizācijas sistēmas izvešanas biežumu nosaka, ietverot ūdens patēriņa skaitītāja norādītos faktiskos datus;

14.3. ja Īpašnieks izmanto lokālu ūdens iegūšanas iekārtu, kas nav aprīkota ar ūdens patēriņa skaitītāju, vai arī uzstādītais ūdens patēriņa skaitītājs nav verificēts, objektā patērētā ūdens daudzumu nosaka atbilstoši šo noteikumu 12.2. apakšpunktam.”

* 1. Saistošo noteikumu 17.punktu izteikt šādā redakcijā:

“ 17.Asenizatoriem jāiesniedz aizpildīts iesniegums (2.pielikums):

* 1. personīgi pašvaldībā;
  2. pa pastu – Cēsu prospekts 5, Priekuļi, Priekuļu pagasts, Priekuļu novads, LV-4126;
  3. elektroniski nosūtot to uz domes oficiālo e-pasta adresi [– dome@priekulunovads.lv](mailto:–%20dome@priekulunovads.lv), kas sagatavots ārējos normatīvos aktos noteiktā kārtībā, Iesniegumu uzskata par saņemtu dienā, kad ir iesniegti visi šajos noteikumos norādītie nepieciešamie dokumenti.”

1. Precizētos Saistošos noteikumus ar 4 (četriem) pielikumiem nosūtīt Vides aizsardzības un reģionālās attīstības ministrijai.
2. Atbildīgais par lēmuma izpildi – Administratīvās nodaļas vadītāja L. Prikule.

Pielikumā: Precizētie Saistošie noteikumi Nr.8/2019 “Decentralizēto kanalizācijas pakalpojumu sniegšanas un uzskaites kārtība Priekuļu novadā”

Domes priekšsēdētāja (paraksts) Elīna Stapulone